Sara Parikka
Sara Helena Parikka (o.s. Säkkinen, s. 5. maaliskuuta 1991 Espoo) on suomalainen näyttelijä. Hän on tullut tunnetuksi televisiosarjasta "Salatut elämät", jonka kuvauksissa hän aloitti loppuvuodesta 2007. Parikan roolihahmo Peppi Puolakka tuli ruutuun toukokuussa 2008. Jo vuotta aiemmin Parikka oli hakenut sarjaan Oona Kivirannan rooliin, jonka sai Sara Lohiniva.
Saija-Reetta Kotirinta
Saija-Reetta Kotirinta (s. 13. syyskuuta 1975 Halikko) on suomalainen näyttelijä, ääninäyttelijä ja laulaja. Hän näytteli Inka Haapalan roolissa vuosina 2001–2004 saippuasarjassa "Salatut elämät". Sen jälkeen Kotirinta on näytellyt teatterissa ja sivuroolissa muun muassa elokuvassa "Onnen varjot" (2005). Kotirinta on myös antanut äänensä Hannah Montana -sarjassa Amber Addisonille. Kesällä 2011 Saija-Reetta näytteli Särkänniemessä Peter Pan-musikaalissa. Vuonna 2008 Kotirinta juonsi Sub-kanavalla esitettävää paranormaaleja ilmiöitä tutkivaa sarjaa "Piiriä"..